Luterana preĝejo (Hegyeshalom)

La luterana preĝejo estas religia historia monumento (deklarita en 1979) en grandvilaĝo Hegyeshalom (Hungario).

 Historio 
En Hegyeshalom la luteranoj estis plejparte germanoj, tial la diservoj okazis germane ĝis 1945. La luteranoj havis lignan kirkon inter 1649 kaj 1849, sed pli frue ankaŭ 2 aliajn. En 1850 la malnova didomo estis malkonstruita kaj pli nova videbla ankaŭ nun konstruiĝis dum duonjaro. Post 2 jaroj la orgeno estis kreita, en 2012 ĝi estis renovigita. La turo estis trakonstruita inter 1910-1912. La preĝejo estis renovigita en 1950 kaj 2012. En 1979 la luteranoj rezignis pri la memstara paroĥa statuso kaj ili aliĝis al kuntirita paroĥo Mosonmagyaróvár-Levél-Rajka.

 Konstruaĵo 
La preĝejo situas sola en korto. La fasado estas simetria, meze malsupre troviĝas la enireja pordo, apude po unu duopaj fenestroj, pli supre 3 duonrondaj fenestroj. La plej supre en la triangulo ronda fenestro videblas. La plej supre la turo altiĝas. En ambaŭ flankoj de la navo estas trioblaj fenestroj, pli supre duonrondaj fenestroj. La absido estas hufoforma. La altarbildo prezentas Jesuon irantan sur la maro kaj levas la sinkantan Petron.

La kirko estas ankaŭ diserva loko de la kalvinanoj, krome kelkfoje oni aranĝas ankaŭ koncertojn.

 Fontoj 
 hungare kun fotoj
 hungare kun fotoj

Hegyeshalom